མཆོད་གཞིས་སུ་གཏོགས་པ་ལ་རོང་པོ་ནང་སོ།གཉན་ཐོག་བེ་ཧུ།འཇམ་བེ་ཧུ།བསེ་བེ་ཧུ།ཆུ་མའི་བླ་དཔོན།ཧོར་སྣང་བེ་ཧུ།གླང་གྱའི་དཔོན་པོ།རྒྱལ་པོ་བེ་ཧུ།མདོ་བའི་དཔོན་པོ་བཅས་ཀྱི་མངའ་འབངས་རོང་པོ་སྡེ་བདུན།སྨད་པ་སྡེ་བདུན།ཁྲེའུ་རྩེ་བཞི།གླང་གྱ།སྐྱི་ཁ་གསུམ།རྒྱལ་པོ་གླིང་ཚང༌།བསེ་ལུང་པ་གསུམ།ཆུ་ཁོག་ཤོག་བཞི།ཧོར་ཚོ་ཆེན་དྲུགརོང་པོ་ཤ་བི་ནར།བསེ་རི་ཆུ་བར་གསུམ།ཧོར་སྙན་བཟང་སྟེང་འོག་སྟེ་ཤོག་བཅུ་གཉིས།གཞན་ཤོག་ཆུང་དྲུག་དང་བཅོ་བརྒྱད་ཀྱི་རོང་འབྲོག་གི་སྡེ་རྒྱ་ཆེ།དེ་ཐམས་ཅད་ཀྱི་སྤྱི་བླ་རྗེ་སྐལ་ལྡན་སྐུ་ཕྲེང་རིམ་བྱོན་དང༌།སྤྱི་དཔོན་ནང་སོ་ན་རིམ་གྱིས་བྱེད་པས་རོང་པོའི་བླ་དཔོན་ཟེར།འདི་དག་ཕལ་ཆེར་དགུ་ཆུའི་རྒྱུད་དང་འབྲེལ་བས་རེབ་གོང་དགུ་ཉིན་སྲིབ་ཏུ་གྲགས་སོ།།ཞེས་དེབ་ཐེར་རྒྱ་མཚོ་ལས་གསུངས་སོ།།